Source: https://www.ziarulderoman.ro/duel-intre-vecine-csm-bacau-hcm-roman/
Timestamp: 2018-05-25 07:10:32+00:00

Document:
Duel între vecine: CSM Bacău – HCM Roman – Ziarul de Roman
Duel între vecine: CSM Bacău – HCM Roman
Ziarul de Roman 02/03/2012 20:53	0
Etapa a 18-a a Ligii Naționale feminine de handbal are în program – duminică, 4 martie – și disputa dintre CSM 2010 Bacău și HCM Roman, una între vecine, dar deloc amicală, dată fiind miza pusă în joc, păstrarea locului în primul eșalon.
Handbalistele romașcane respiră ceva mai ușor după cele două victorii consecutive obținute pe teren propriu, în etapele precedente, cu Universitatea Jolidon Cluj și Corona 2010 Brașov.
De cealaltă parte, CSM Bacău n-are nici un motiv de a fi liniștită, din postura de ocupantă a penultimului loc, retrogradabil, în prima ligă.
În vreme ce jucătoarele lui Corneliu Bădulescu și Dan Moisii au moralul ridicat și sînt scăpate temporar de presiunea rezultatului, pentru cele ale lui Gabriel Armanu și Gabriela Manea, un nou insucces pe teren propriu poate însemna diminuarea în proporție mare a șanselor de rămînere în ligă.
Obiectivul imediat al băcăuancelor este să scape de locul al 13-lea. Rezultatele înregistrate de la începutul returului nu sînt tocmai în măsură să le susțină un nivel ridicat al șanselor la victorie: 28-36 cu Baia Mare (acasă), 31-28 cu Deva (a), 26-32 la Ploiești, 23-24 cu Constanța (a), 24-33 la Galați.
De cealaltă parte, principalul inconvenient îl constituie subțirimea lotului. La acesta se mai adaugă și oboseala acumulată odată cu efortul depus de jucătoarele de bază în ultimele două partide. În tur, romașcancele au învins cu 30-26, cele mai multe goluri, 13, fiind înscrise de Amelia Busuioceanu, acum aflată în lotul CSM Bacău. Chiar și în această situație, handbalistele romașcane, în frunte cu Carmen Stoleru, au declarat după meciul cu Brașovul că vor victorie la Bacău. Partida se anunță, așadar, ca una aprig disputată. Meciul va începe la ora 11 și va fi arbitrat de cuplul gorjean Eremia / Grigorescu.
Din aceeași etapă a 18-a, la sfîrșitul acestei săptămîni se vor disputa alte patru partide: SCM Craiova – CSM Cetate Devatrans, HCM Baia Mare – CSM Ploiești, Dunărea Brăila – Universitatea Neptun Constanța (sîmbătă), CSM București – Universitatea Jolidon Cluj (duminică). HC Zalău – Oțelul Galați a fost amînat pînă în 7 martie, iar Corona Brașov – Oltchim Rîmnicu Vîlcea se va disputa în 13 martie. Miercuri seară s-a disputat un meci restanță din etapa a 14-a: CSM București – Universitatea Constanța 38-32, prilej cu care echipa din Capitală a redevansat Romanul în clasament.
4 Cluj 15 10 1 4 433-401 21
5 Brăila 15 10 1 4 413-382 21
6 Brașov 17 8 0 9 410-406 16
7 București 16 7 1 8 445-466 15
8 Roman 17 7 1 9 415-454 15
9 Constanța 16 6 2 8 401-437 14
10 Baia Mare 16 6 1 9 398-455 13
11 Ploiești 17 5 2 10 445-470 12
12 Deva 16 4 2 0 372-416 10
13 Bacău 17 4 1 12 411-466 9
14 Craiova 17 2 0 15 377-463 4
Sport 2832 CSM 2010 Bacău 2 etapa a 18-a 13 feminin 136 handbal 882 HCM Roman 545 Liga Nationala 186 meci 86

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM